|  |  |  |
| --- | --- | --- |
| Slika koja sadrži tekst, simbol, amblem, logotip  Opis je automatski generiran | Bosna i HercegovinaFederacija Bosne i HercegovineHercegovačko – neretvanski kantonGrad Konjic GRADONAČELNIK | Slika koja sadrži tekst, Font, logotip, simbol  Opis je automatski generiran |

Broj: 12-24-1-1878/25

Konjic, 18.04.2025. godine

Na osnovu člana 15. Zakona o načelima lokalne samouprave u Federaciji Bosne i Hercegovine (''Službene novine FBiH'', broj: 49/06 i 51/09), člana 38. Statuta Grada Konjica (''Službeni glasnik Grada Konjica, broj: 10/22), Odluke o donošenju budžeta Grada Konjica za 2025. godinu (''Službeni glasnik Grada Konjica'', broj: 7/24), Odluke o izvršavanju Budžeta Grada Konjica za 2025. godinu (''Službeni glasnik Grada Konjica'', broj: 7/24), člana 6. stav c. tačke 1. i 2. Programa utroška novčanih sredstava za novčane podrške aktivne politike zapošljavanja utvrđenih budžetom Grada Konjica za 2025. godinu i člana 3. stav 3. Pravilnika o utrošku budžetskih sredstava namijenjenih aktivnoj politici zapošljavanja mladih broj: 12-11-4-443/25 od 06.02.2025. godine, Gradonačelnik Grada Konjica, raspisuje

**JAVNI POZIV**

**za učešće u** **„Programu podrške osnivanju i unapređenju biznisa (Start-up) za ruralna područja grada Konjica za 2025.godinu“**

**I. PREDMET JAVNOG POZIVA**

Predmet Javnog poziva je dodjela podsticajnih sredstava u oblasti privrede za 2025. godinu na području grada Konjica, s ciljem otvaranja novih radnih mjesta, unapređenja poslovnog ambijenta i ostalih faktora koji će potaknuti ruralni razvoj (skup politika, mjera i aktivnosti koje za cilj imaju sveobuhvatan ekonomski, socijalni i kulturni napredak stanovništva ruralnih područja i koje se planiraju i provode uz uvažavanje principa održivog razvoja, očuvanja i unapređenja kvaliteta okoliša).

Novčana podrška namijenjena je sufinansiranju pokretanja biznisa i podršci poslovnim idejama u ruralnim područjima grada Konjica krozfinansiranje subvencija doprinosa za zaposlenu/samozaposlenu osobu i opreme za obavljanje osnovne djelatnosti.

Visina bespovratnih sredstava po biznis planu može iznositi maksimalno **do 30.000,00 KM.**

U slučaju da je zbirni iznos aplikacija koje su zadovoljile uslove ovog Javnog Poziva veći od ukupnog iznosa predviđenog za realizaciju programa, iznos odobrenih sredstava smanjivati će se po pojedinačnim aplikacijama koje su zadovoljile uslove Javnog Poziva, a u ovisnosti od kvalitete poslovnog plana.

**II CILJ JAVNOG POZIVA**

Osnovni cilj javnog poziva je podsticaj inovacijama, stvaranju novih radnih mjesta i unapređenje ekonomije na području Grada Konjica..

**III. PRAVO UČEŠĆA**

**Korisnici sredstava mogu biti osobe koje ispunjavaju sljedeće uslove:**

1. Nezaposlene osobe koje se nalaze na evidenciji nezaposlenih JU Služba za zapošljavanje HNK – Biro za zapošljavanje Konjic ili poduzetnici koji su registrovali obrt ili društvo sa ograničenom odgovornošću u periodu 03.01.2025. godine do dana objave javnog poziva;
2. Na Javni Poziv mogu aplicirati osobe koje imaju prebivalište na dole navedenim područjima Grada Konjica,

Zona 3: područje uzvodno od Trešanice, od naselja Ovčari (uključujući naselje Ovčari) uz magistralni put M-17 do granice područja Grada, područje uz magistralni put M-17 od naselja Orahovica (uključujući naselje Orahovica) do ribičkog mosta granice područja Grada, Zona 5 područja koja pripadaju sekundarnim centrima: Glavatičevo, Buturović Polje, Spiljani, Džajići, Odžaci i Bijela; 6 zona ostala naseljena mjesta na području Grada Konjica. (Zone su određene na osnovu odluke o građevinskom zemljištu kojom je definisano 6 zona na području Grada Konjica).

1. da će po odobravanju poslovne ideje registrovati i razvijati vlastiti biznis na području navedenih zona Grada Konjica;
2. poduzetnici koji su registrovali obrt ili društvo sa ograničenom odgovornošću u periodu 03.01.2025. godine do dana objave javnog poziva sa sjedištem u navedenim zonama;
3. da nisu bili korisnici bespovratnih sredstava u svrhu samozapošljavanja u ranijem periodu.

Pravo učešća na podsticaj po osnovu Programa **ne mogu** ostvariti sljedeći korisnici:

- fizička lica registrovana kao dopunska djelatnost ili imaju namjeru registrovati dopunsku djelatnost;

- fizička lica koja su ostvarila podsticaj, registrovala pa odjavila djelatnost;

- subjekti koji su obavljali istu ili sličnu djelatnost i istu su odjavili;

- subjekti koji planiraju nabaviti opremu od lica koja nemaju registrovanu djelatnost;

- subjekti koji obavljaju ili imaju namjeru registrovati djelatnost trgovine (trgovačke radnje, trgovac pojedinac i sl.);

**IV. NAMJENA PODSTICAJNIH SREDSTAVA**

Sredstva podsticaja su isključivo namijenjena za:

- subvencija doprinosa za zaposlenu/samozaposlenu osobu za najviše 12 mjeseci poslovanja;

- kupovinu mašina, alata i opreme za obavljanje osnovne djelatnosti;

Osnov za izračunavanje podrške je dostavljena faktura koja se odnosi na prihvatljive troškove.

Za aplikante koji su registrovali djelatnost u periodu 03.01.2025. godine do dana objave javnog poziva, kao prihvatljiv trošak, priznavat će se faktura za nabavku mašine, alata ili opreme za osnovnu djelatnost u periodu od 03.01.2025 do dana raspisivanja javnog poziva.

**V. OBAVEZNA DOKUMENTACIJA**

a) Obavezna dokumentacija za prijavu na Javni poziv:

1. Zahtjev za podsticaj – (Obrazac 1);
2. Poslovni plan s pregledom troškova (Poslovni plan START UP) – uredno popunjen i potpisan od strane aplikanta dostavljen u pisanoj ili elektronskoj verziji (USB ili CD) (nepotpuni i poslovni plan koji nije u skladu sa zadatom formom neće biti bodovan);
3. Izjava o namjenskom utrošku dodijeljenih sredstava **–** preuzeti sa web stranice (ovjerena);
4. Izjava da aplikant prethodno nije bio korisnik bespovratnih sredstava u svrhu samozapošljavanja (ovjerena);
5. Rješenje o registraciji – original ili ovjerena kopija (za aplikante koji imaju registrovanu djelatnost);
6. Uvjerenje o poreznoj registraciji (ID i PDV broj – ako je u sistemu PDV-a) – original ili ovjerene kopije (za aplikante koji imaju registrovanu djelatnost);
7. Obavještenje o razvrstavanju pravnog lica prema kvalifikaciji djelatnosti - (za aplikante koji imaju registrovanu djelatnost);
8. Uvjerenje o izmirenim direktnim porezima (doprinosi za PIO/MIO i doprinosi za zdravstveno osiguranje) iz Porezne uprave, ne starija od 1 (jedan) mjesec, za osobe koje imaju registrovanu djelatnost – original ili ovjerena kopija;
9. Izjava - Obrazac 2 (samo za aplikante koji imaju registrovanu djelatnost) (ovjerena);
10. Potvrda sa JU Službe za zapošljavanje Hercegovačko-neretvanskog kantona - Biroa rada Konjic da podnosilac prijave ima status nezaposlene osobe, ne starija od 30 dana – za lica koja se vode na evidenciji Biroa rada Konjica – original ili ovjerena kopija;
11. Kopija lične karte i CIPS potvrda.

**Napomena:** Aplikanti, nezaposlene osobe koje se nalaze na evidenciji nezaposlenih JU Služba za zapošljavanje HNK – Biro za zapošljavanje Konjic, prilikom apliciranja dostavljaju dokumentaciju navedenu pod rednim brojevima: 1, 2, 3, 4, 10 i 11

**VI.** **KRITERIJI** **ZA** **BODOVANJE PRIJAVA**

**a) Kriteriji za bodovanje prijava**

|  |  |  |  |  |  |
| --- | --- | --- | --- | --- | --- |
| **Red. br.**  | **Kriterij za ocjenu**  | **Opis**  | **Bodovi**  | **Maksimalan br. bodova**  | **Izvori verifikacije**  |
| 1.  | Vrsta djelatnosti  | Proizvodna  | 10  | 10  | Rješenje o registraciji, Poslovni plan, Obavještenje o razvrstavanju pravnog lica prema kvalifikaciji djelatnosti  |
| Proizvodno- uslužna  | 7  |
| Uslužna  | 5  |
|  3.  | Kvalitet poslovnog plana  | Održivost  | 0- 15  | 15 | Poslovni plan  |
| 4.  | Mlade osobe (osobe do 35 godina starosti)  | DA  | 5  | 5  | Službena provjera  |
| NE  | 0  |
| 5.  | Osobe koje se nalaze na evidenciji JU Služba za zapošljavanje HNK duže od 12 mjeseci  | DA  | 5  | 5  | Uvjerenje od JU Služba za zapošljavanje HNK  |
| NE  | 0  |
| 6.  | Ima status osobe sa invaliditetom ili zapošljava lica sa invaliditetom  | DA  | 5  | 5  | Potvrda o invaliditetu  |
| NE  | 0  |
| 7. | Žene i marginalizirane kategorija | DA | 5 | 5 | Žene,manjine, samohrani roditelj i sl. |
| NE | 0 |
| **8.** | Procenat vlastitog učešća u nabavci opreme | DA | do 10 | 10 | Poslovni plan, prijavni obrazac |
| NE | 0 |
|  |  |
|   | **Ukupan broj bodova**  |  | 55 |   |

\* U slučaju da dva ili više aplikanta ostvare isti broj bodova, prednost odabira korisnika po osnovu ovog Programa imat će kandidati koji nisu koristili podsticajna sredstva Grada Konjica, mlade osobe (osobe do 35 godina starosti), subjekti koji su ili zapošljavaju lica sa invaliditetom, žene, marginalizirane kategorije.

**VII. SADRŽAJ PRIJAVE ZA UČESTVOVANJE U JAVNOM POZIVU**

Obrasci za prijavu na Javni poziv se mogu preuzeti na web stranici Grada Konjica: www.konjic.ba i na Infopultu Grada Konjica.

Svi dokumenti koji se predaju moraju biti u formi koja je naznačena pod obaveznom dokumentacijom. Grad Konjic ne snosi odgovornost prema učesnicima Javnog poziva u pogledu aktivnosti koje su preduzeli u cilju apliciranja, te zadržava pravo da poništi Javni poziv.

Pitanja u vezi sa Javnim pozivom se mogu postaviti putem e-maila, najkasnije 7 dana prije isteka roka za podnošenje prijava na Javni poziv na sljedeće mail adrese;

Adisa Kevrić (e-mail: adisa.kevric@konjic.ba),

Naida Mustafić (e-mail: naida.mustafic@konjic.ba).

**VIII. PROVOĐENJE POSTUPKA PO JAVNOM POZIVU**

Postupak po Javnom pozivu provest će Komisija imenovana od strane Gradonačelnika.

* Komisija u prvom koraku razmatra formalnu ispravnost prijava
* U drugom koraku formalno ispravne prijave Komisija boduje shodno kriterijima i sačinjava i objavljuje Preliminarnu rang listu koja će se objaviti na Oglasnoj tabli, te web stranici Grada Konjica www.konjic.ba.
* Na objavljenu Preliminarnu listu podnosioci prijava imaju pravo prigovora u roku od 5 dana od dana objavljivanja liste a ista se podnosi imenovanoj Komisiji.
* Po isteku roka za prigovor i rješavanja po pristiglim prigovorima, Komisija sačinjava konačnu rang listu te istu dostavlja Gradonačelniku.
* Konačna rang lista korisnika podrške koja se objavljuje na Oglasnoj tabli, te web stranici Grada Konjic
* Sa podnosiocima najbolje ocijenjenih biznis planova Grad Konjic zaključuje ugovore u kojima će se definisati međusobna prava i obaveze ugovornih strana, a posebno način i dinamika korištenja dodijeljenih finansijskih sredstava, monitoring implementacije prihvaćenog biznis plana i namjenski utrošak sredstava.

Kontrolu utroška dodijeljenih sredstava na osnovu ovog Javnog poziva vršit će Služba za privredu, poljoprivredu, investicije i lokalni razvoj. Ukoliko se ustanovi da se dodijeljena sredstva koriste protivno odredbama zaključenog ugovora, Grad Konjic će raskinuti isti i korisnik će imati obavezu da izvrši povrat cjelokupnog iznosa dodijeljenih sredstava.

 **NAPOMENA:** Gradonačelnik zadržava pravo da poništi Javni poziv u svako vrijeme, ako procijeni da za to postoje opravdani razlozi.

**IX. NAČIN I ROK PODNOŠENJA PRIJAVA**

Prijava na Javni poziv podnosi se dostavljanjem obavezne dokumentacije naznačene u Javnom pozivu u zatvorenoj koverti na Protokol Grada Konjica ili putem pošte, na adresu:

**GRAD KONJIC**

Služba za privredu, poljoprivredu, investicije i lokalni razvoj

Komisija za provođenje Javnog poziva

Maršala Tita br. 62 88400 Konjic sa naznakom:

 za učešće u **„Programu podrške osnivanju i unapređenju biznisa (Start-up) za ruralna područja grada Konjica za 2025.godinu“**

– ''NE OTVARATI”-

Na poleđini koverte obavezno naznačiti ime i prezime fizičkog lica ili naziv pravnog subjekta koji aplicira, adresu i kontakt telefon.

Rok za predaju prijava je 30 dana od dana objavljivanja Javnog poziva na web stranici Grada Konjica, odnosno do 19.05.2025. godine. Prijave dostavljene nakon navedenog roka bit će razmatrane jedino u slučaju da poštanski žig ukazuje na datum slanja prije zvaničnog isteka roka.

Nepotpune i neblagovremene prijave se neće uzimati u razmatranje.

 **G R A D O N A Č E L N I K**

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 **Osman Ćatić s.r.**

|  |  |  |
| --- | --- | --- |
| Maršala Tita br.6288400 KonjicBosna i Hercegovina | Telefon: +387 (0)36 712 200Fax: +387 (0)36 729 813E-mail:kabinetgradonacelnika@konjic.baWeb: http://www.konjic.ba | PB: 07140955ID: 4227204140005 |